Domain

Το **Domain Model** της εφαρμογής υλοποιήθηκε με το εργαλείο Draw.io και αποτελεί μια αφαιρετική απεικόνιση των βασικών οντοτήτων και των μεταξύ τους σχέσεων ανεξάρτητα από τεχνικές λεπτομέρειες υλοποίησης.

Το διάγραμμα περιλαμβάνει τις βασικές κλάσεις του συστήματος καθώς και τις κύριες μεταξύ τους σχέσεις με σημειογραφία **UML**. Συγκεκριμένα, παρουσιάζονται:

* Οι **κλάσεις** με τα βασικά τους **attributes**, συνοδευόμενα από το **visibility** τους (+ για public, - για private) και τον **τύπο δεδομένων**.
* Οι **σχέσεις** μεταξύ των κλάσεων, όπως **associations**, **aggregations**, **compositions** και **inheritance**, ανάλογα με τη λογική συνάφεια των αντικειμένων.
* Οι **πολλαπλότητες (multiplicities)** στις σχέσεις, όπου κρίνονται απαραίτητες, με στόχο να αποδοθεί το πλήθος των εμπλεκόμενων αντικειμένων σε κάθε σύνδεση.

Όσον αφορά τις **κλάσεις διεπαφής (GUI / Screens)**, δεν περιλαμβάνονται στο σύνολό τους στο domain model, καθώς παρουσιάζονται αναλυτικότερα στο **Class Diagram**. Παρ' όλα αυτά, επιλεγμένες βασικές οθόνες έχουν ενσωματωθεί στο μοντέλο για λόγους πληρότητας και αναγνωρίζονται εύκολα στο διάγραμμα με **κόκκινο χρώμα**.

Στις εν λόγω οθόνες, οι πολλαπλότητες **παραλείπονται**, καθώς θεωρείται ότι κάθε οθόνη εμφανίζεται **μία φορά κάθε φορά** κατά την εκτέλεση της εφαρμογής και δεν υπάρχουν ταυτόχρονες εμφανίσεις ή πολλαπλά στιγμιότυπα των ίδιων. Για τον λόγο αυτόν, θεωρείται πως πρόκειται για **σχέσεις ένα προς ένα.**